google/wiki40b huggingface dataset:
Σταύρος Μαλάς

Βιογραφικά στοιχεία

Ο Σταύρος Μαλάς γεννήθηκε στις 10 Ιουνίου του 1967 στον Άγιο Σέργιο Αμμοχώστου. Γονείς του είναι ο Διονύσης Μαλάς, αγωνιστής της ΕΟΚΑ και στενός συνεργάτης του αρχιεπισκόπου Μακαρίου και η Ορθοδοξία Μούσκου, αδελφή του ήρωα της ΕΟΚΑ  Χαράλαμπου Μούσκου και εξαδέλφη του Μακαρίου.
Σύμφωνα με την δημοσιογράφο Σεβγκιούλ Ουλουντάγ, κατά την διάρκεια της τούρκικης εισβολής το 1974, μέλη της ΕΟΚΑ Β' απείλησαν τον Μαλά τοποθετώντας το όπλο στο στόμα του απειλώντας να τον σκοτώσουν. Είχε προηγηθεί αψιμαχία του πατέρα του με μέλη της ΕΟΚΑ Β στο καφενείο του χωριού του, όταν ο πατέρας του άκουσε μέλη της ΕΟΚΑ Β να καυχιόνται για βιασμούς τουρκοκύπριων κοριτσιών. Μετά την αψιμαχία, ο πατέρας του Μαλά κρύφτηκε για 10-12 μέρες και τα μέλη της ΕΟΚΑ Β' τον αναζητούσαν. Καθώς τον έψαχναν, επισκεφτήκανε το σπίτι του, όπου βάλανε το όπλο στο στόμα του 7χρονου τότε Μαλά, απειλώντας ότι θα τον σκοτώσουν αν δεν τους υποδείξει την κρυψώνα του πατέρα του, ωστόσο δεν απάντησε.
Μετά την τουρκική εισβολή στην Κύπρο προσφυγοποιήθηκε και εγκαταστάθηκε οικογενειακώς στην Πάφο, όπου πέρασε τα μαθητικά του χρόνια. Με τη λήξη της στρατιωτικής του θητείας φοίτησε στο Πανεπιστήμιο του Λονδίνου (University College of London), αποκτώντας διαδοχικά πτυχίο και διδακτορικό στη γενετική, με σειρά υποτροφιών. Εργάστηκε ως ερευνητής για επτά χρόνια στο Ιατρικό Ερευνητικό Συμβούλιο του Imperial College of London. Με την επιστροφή του στην Κύπρο, εργάστηκε στο Ινστιτούτο Νευρολογίας και Γενετικής Κύπρου ως ερευνητής, ενώ συνέχισε το ακαδημαϊκό του έργο συνεργαζόμενος παράλληλα με το Πανεπιστήμιο Κύπρου και με το Πανεπιστήμιο του Λονδίνου.  
Είναι νυφευμένος από το 1994 με την εκπαιδευτικό Ζαχαρούλα Μαλά με την οποία απέκτησε τέσσερα παιδιά.

Πολιτική σταδιοδρομία

Η πρώτη του επαφή με την πολιτική ήταν μέσω της ΕΔΕΚ, ενώ αργότερα προσχώρησε στο κόμμα των Ενωμένων Δημοκρατών με τους οποίους συμμετείχε στις βουλευτικές εκλογές του 2006 ως υποψήφιος στην επαρχία Πάφου, χωρίς να εκλεγεί. Τον Μάιο του 2011 κατήλθε στις βουλευτικές εκλογές εκείνης της χρονιάς ως υποψήφιος βουλευτής Πάφου με το ΑΚΕΛ, συγκεντρώνοντας 604 ψήφους και αποτυγχάνοντας εκ νέου να εκλεγεί. Λίγους μήνες αργότερα, τον Αύγουστο του 2011, ανέλαβε υπουργός Υγειας στην κυβέρνηση Δημήτρη Χριστόφια, αντικαθιστώντας τον Χρίστο Πατσαλίδη. 
Τον Σεπτέμβριο του 2012 ανακοίνωσε την υποψηφιότητα του για την προεδρία της Δημοκρατίας, με την υποστήριξη του ΑΚΕΛ. Στις προεδρικές εκλογές του 2013 έλαβε τον πρώτο γύρο 26,9%, ενώ στον δεύτερο 42,5%, χάνοντας από τον Νίκο Αναστασιάδη.
Οι θέσεις του για το Κυπριακό περιστρέφονται γύρω απο την στήριξη της επιδίωξης λύσης Διζωνικής Δικοινοτικής Ομοσπονδίας (ΔΔΟ), θέση που χαρακτηρίζεται από άλλους ως ενδοτική και από άλλους ως ρεαλιστική. Στον τομέα της οικονομίας δηλώνει οπαδός του σκανδιναβικού μοντέλου.
906 Ρεπσόλδη

Φυσικά χαρακτηριστικά

Η μέση διάμετρος της Ρεπσόλδης εκτιμάται σε 69,5 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,058. Είναι άγνωστο αν και με ποια περίοδο περιστρέφεται η Ρεπσόλδη γύρω από τον εαυτό της.
Οικογένεια Παπαστράτου

Η Οικογένεια Παπαστράτου είναι παλιά οικογένεια βιομηχάνων της Ελλάδας, και μεγάλοι ευεργέτες του Αγρινίου, της Αθήνας και του Πειραιά όπου και η ιδιαίτερη συνοικία.

Ιστορία

Το όνομα Παπαστράτος προέρχεται από τον ιερέα παπά-Στρατή που ήρθε στο Αγρίνιο στις αρχές του 19ου αιώνα. Τα εγγόνια του ιερέα εκείνου και παιδιά του Αναστασίου και της Χαρίκλειας είναι που έγιναν γνωστοί σαν Αφοί Παπαστράτου. Και αυτοί, κατά ηλικία, ήταν ο Επαμεινώνδας, ο Ιωάννης, ο Σωτήριος και ο Ευάγγελος Παπαστράτος.
Ο Ευάγγελος Παπαστράτος  ήταν αυτός που πρώτος, αφού τελείωσε το σχολαρχείο, ασχολήθηκε με το εμπόριο του καπνού στις αρχές του 20ού αιώνα και έφτιαξε την πρώτη του εταιρεία "Παπαστράτος & Αυγερινός". Οι δουλειές πήγαιναν πολύ καλά και αργότερα η εταιρεία διευρύνθηκε με τη συμμετοχή και των αδελφών του και η έδρα της μεταφέρθηκε στην Αθήνα. Το 1924 έως το 1926 χτίστηκαν οι μεγάλες αποθήκες καπνού στο Αγρίνιο (διατηρητέες σήμερα) και αργότερα έγιναν και άλλες αποθήκες και εργοστάσια και στον Πειραιά.
Η εταιρεία της οικογένειας έγινε η σημαντικότερη βιομηχανία τσιγάρων της χώρας και έκανε γνωστό τον καπνό του Αγρινίου και στο εξωτερικό. Οι αδελφοί Παπαστράτου πάντοτε φρόντιζαν για τη γενέθλια πόλη τους και τη βοήθησαν πολύ με πλήθος έργων. Το 1933 ο δήμος Αγρινίου έδωσε το όνομά τους στον κεντρικότερο δρόμο της πόλης, την οδό Παπαστράτου,ενώ προς τιμήν της οικογένειας διοργανώνονταν στην πόλη τα Παπαστράτεια,εκδηλώσεις πολιτιστικού (και όχι μόνο) χαρακτήρα. Τελευταίος απευθείας απόγονος των αδελφών Παπαστράτου ήταν ο Αναστάσιος Παπαστράτος γιος του Ιωάννη.
Α.Ο. Αγίου Ιεροθέου

Διακεκριμένοι ποδοσφαιριστές

Με τη φανέλα του Α.Ο. Αγ. Ιεροθέου αγωνίστηκε πλήθος αξιοσημείωτων ποδοσφαιριστών που έκαναν καριέρα και σε μεγαλύτερους συλλόγους, μεταξύ άλλων ο Γιώργος Γονιός.
Στιβ Λέο Μπέλεκ

Καριέρα

Ο Στιβ Λέο Μπέλεκ υπέγραψε το πρώτο του επαγγελματικό συμβόλαιο τον Ιούλιο του 2009 σε ηλικία 16,5 ετών με τον Πανθρακικό Κομοτηνής, αλλά λόγω του ότι ο ομάδα είχε αποκτήσει ήδη 5 μη κοινοτικούς ποδοσφαιριστές, αλλά και του νεαρού της ηλικίας του ποδοσφαιριστή, δεν αγωνίστηκε στην πρώτη ομάδα μέχρι τον Ιανουάριο του 2010. Οι καλές εμφανίσεις του στο δεύτερο μισό της περιόδου 2009-10 αλλά και η εντυπωσιακή σωματοδομή του κέντρισαν αμέσως το ενδιαφέρον μεγάλων ομάδων, μεταξύ αυτών οι αγγλικές Τότεναμ Χότσπερ και Μπλάκμπερν Ρόβερς,οι Ιταλικές Ουντινέζε και Γιουβέντους αλλά και οι ΠΑΟΚ, Παναθηναικός και ΑΕΚ.Τελικά το καλοκαίρι του 2010 μεταγράφηκε στην Ιταλική Ουντινέζε.Το καλοκαίρι του 2011 επέστρεψε στην Ελλάδα με την μορφή δανεισμού για ένα χρόνο από την Ουντινέζε στην ΑΕΚ. Με την ΑΕΚ έκανε την πρώτη του εμφάνιση τον Αύγουστο του 2011 στο πρώτο προκριματικό αγώνα του ΟΥΕΦΑ Γιουρόπα Λιγκ εναντίον της Ντιναμό Τιφλίδας ολοκλήρωσε την σεζόν με 24 εμφανίσεις και 5 γκολ. Την επόμενη σεζόν η Ουντινέζε έστειλε τον νεαρό ποδοσφαιριστή υπό την μορφή δανεικού στην Γουότφορντ ΦΚ
Νομοί της Αλβανίας

Η Αλβανία διαιρείται διοικητικά σε δώδεκα νομούς (Αλβανικά: qarku, προφέρεται Κιαρκ). Οι δώδεκα νομοί αντικατέστησαν τις πρώην επαρχίες (Rrethe). Περαιτέρω, οι νομοί έχουν διαιρεθεί σε 61 δήμους (Bashkia), η οποία αποτελούν τη  δευτεροβάθμια διοικητική διαίρεση της χώρας. Αναλυτικά οι νομοί της Αλβανίας με τους δήμους στους οποίες υποδιαιρούνται καθώς και οι πρώην επαρχίες:
Σερβοβυζαντινή αρχιτεκτονική

Ο Σερβοβυζαντινός αρχιτεκτονικός ρυθμός ή αρχιτεκτονική σχολή του Βαρδάρη (ή "ρυθμός"), είναι εκκλησιαστικός αρχιτεκτονικός ρυθμός ο οποίος άνθισε κατά την περίοδο του Ύστερου Μεσαίωνα στη Σερβία (περίπου 1300–1389), κατά τη διάρκεια της περιόδου βασιλείας της Δυναστείας Νιεμάνιτς. Αναπτύχθηκε μέσω της ανάμειξης στοιχείων της Βυζαντινή αρχιτεκτονικής εκείνης της περιόδου και της αρχιτεκτονικής σχολής της Ράσκα για την δημιουργία ενός νέου αρχιτεκτονικού ρυθμού. Κατά τα μέσα του 14ου αιώνα, το κράτος της Σερβίας είχε εξαπλωθεί σε τέτοιο βαθμό, ώστε περιελάμβανε στα εδάφη του και το νότιο τμήμα της Μακεδονίας, την Ήπειρο και την Θεσσαλία μέχρι το Αιγαίο Πέλαγος. Σε αυτά τα προσφάτως κατακτημένα εδάφη η επιρροή από την βυζαντινή αρχιτεκτονική παράδοση ήταν ακόμη σημαντικότερη. Μία τυπική Σερβοβυζαντινή εκκλησία ήταν ορθογωνίου σχήματος, με έναν μεγάλο τρούλο στο κέντρο της και μικρότερους γύρω από τον κεντρικό. Στις περισσότερες περιπτώσεις οι σερβοβυζαντινής αρχιτεκτονικής κτιριακές κατασκευές ήταν διακοσμημένες με τοιχογραφίες με αναπαραστάσεις αποσπασμάτων της Βίβλου.
Αποτελεί έναν από τους σημαντικότερους αρχιτεκτονικούς ρυθμούς της Σερβικής Ορθόδοξης Εκκλησίας, μαζί με την προγενέστερη αρχιτεκτονική σχολή της Ράσκα και την ύστερη αρχιτεκτονική σχολή της Μοράβα.
Νικόλαος Μυρεψός

Βιογραφικά στοιχεία

Λίγα είναι γνωστά για τη ζωή του Νικολάου. Είναι πιθανώς ο ίδιος γιατρός που αναφέρεται από τον Γεώργιο Ακροπολίτη ως διακεκριμένος στο λειτούργημά του, αλλά αδαής στη φυσική φιλοσοφία. Ο Μυρεψός βρισκόταν στην αυλή του Αυτοκράτορα Ιωάννη Γ´ Δούκα στη Νίκαια, όταν παρατηρήθηκε η έκλειψη ηλίου της 6ης Οκτωβρίου 1241, που ακολουθήθηκε από τον θάνατο της αυτοκράτειρας Ειρήνης. Εκεί περιβαλλόταν με μεγάλο σεβασμό και υπόληψη από τον Αυτοκράτορα, και τού δόθηκε το αξίωμα του ακτουαρίου. Τα στοιχεία αυτά συμφωνούν θαυμάσια με τις διάσπαρτες βιογραφικές πληροφορίες που βρίσκονται στο δικό του έργο. Σε αυτό αναφέρει τον Μοσουέ τον Νέο, ο οποίος απεβίωσε το 1015, τον «Μιχαήλ Άγγελο τον Βασιλικό», που πιθανότατα δεν είναι άλλος από τον Μιχαήλ Η´ Παλαιολόγο, τον Πάπα Νικόλαο, που είναι μάλλον ο Πάπας Νικόλαος Γ΄ (Πάπας από το 1277 ως το 1280), και τον Δόμινο ή Μάγιστρο Ιωάννη, που είναι πιθανώς ο ιατρός Ιωάννης Ακτουάριος (Ζαχαρίου). Εκτός από τη Νίκαια, ο Μυρεψός αναφέρει ότι έζησε και στην Αλεξάνδρεια, γεγονός για το οποίο αποκαλείται από κάποιες πηγές Νικόλαος Αλεξανδρινός (Nicolaus Alexandrinus).

Το έργο του

Ο Νικόλαος συγκέντρωσε και αναθεώρησε αρχαία ελληνικά κείμενα, όπως τα γραπτά του Γαληνού, αλλά συνέγραψε και δική του σύνοψη της ιατρικής επιστήμης, υπό τον τίτλο Δυνάμερον (ή Αντιδοτάριον). Η σύνοψη αυτή αποτελείται από 48 ενότητες και περιέχει περισσότερες από 2500 ιατρικές συνταγές, ταξινομημένες κατά μορφή και ασθένεια. Τα περισσότερα δεδομένα που περιέχει αποτελούν ερανίσματα από παλαιότερους συγγραφείς, ενώ πολλές από τις θεραπείες του βασίζονται σε προλήψεις. Το Δυνάμερον παρέμεινε ο βασικός φαρμακευτικός κώδικας της Ιατρικής Σχολής του Πανεπιστημίου των Παρισίων μέχρι το 1651. Ο Νικόλαος Μυρεψός είναι γνωστός για το παρασκεύασμα «Aurea Alexandrina».
Σαν Κριστόμπαλ (ηφαίστειο)

Το Σαν Κριστόμπαλ είναι το ψηλότερο και πιο ενεργό στρωματοηφαίστειο της Νικαράγουα. Το ηφαίστειο έχει ύψος 1.745 μέτρα και βρίσκεται κοντά στην πόλη Τσιτσιγάλπα, στη βορειοδυτική άκρη της χώρας. Το ηφαίστειο εκρήγνυεται συχνά με τις περισσότερες εκρήξεις να έχουν μικρή ισχύ, ενώ η ηφαιστειακή δραστηριότητά του είναι γνωστή από τον 16ο αιώνα. Το ηφαίστειο ανήκει σε ένα ηφαιστειακό σύμπλεγμα που φέρει το ίδιο όνομα.
Το ηφαίστειο είναι το νεαρότερο του συμπλέγματος. Το σύμπλεγμα περιλαμβάνει συνολικά πέντε ηφαίστεια, τα Ελ Τσόνκο, Μογιοτέπε, Λα Πελόνα, Σαν Κριστόμπαλ και Βολκάν Κασίτας και αρκετές ηφαιστειακούς δόμους. Μια κατολίσθηση του Βολκάν Κασίτας έθαψε το 1998 ένα χωριό. Το Σαν Κριστόμπαλ είναι ένας συμμετρικός κώνος με ένα κρατήρα διαστάσεων 500 επί 600 μέτρα στην κορυφή.
Τις αρχές Σεπτεμβρίου του 2012, το Σαν Κριστόμπαλ εξερράγη στέλνοντας στάχτη σε ύψος 4 χιλιομέτρων στην ατμόσφαιρα, με αποτέλεσμα να απομακρυνθούν από τις εστίες τους περίπου 3.000 άνθρωποι. Δεν αναφέρθηκαν θάνατοι ή τραυματισμοί.
The Flintstones

Οι The Flinstones είναι αμερικανική σειρά κινουμένων σχεδίων σε παραγωγή των Hanna Barbera για το κανάλι ABC. Η σειρά λαμβάνει χώρα σε ένα σκηνικό της Εποχής του Λίθου και περιγράφει τις ζωές των βασικών χαρακτήρων, τους γείτονες της διπλανής πόρτας και τις οικογένειές τους. Αρχικά μεταδόθηκε από τις 30 Σεπτεμβρίου 1960 έως την 1η Απριλίου 1966 στην ζώνη prime time και αποτελεί το πρώτο παράδειγμα τηλεοπτικής σειράς που προβλήθηκε σε τέτοια ώρα.
Η συνεχής δημοτικότητα των The Flinstones στηριζόταν σε μεγάλο βαθμό στην αντιπαράθεσή του με τις σύγχρονες καθημερινές ανησυχίες κατά την περίοδο της Λίθινης Εποχής. Οι The Flinstones αποτέλεσαν την πιο οικονομικά επιτυχημένη παραγωγή επί τρεις δεκαετίες μέχρι που το Τhe Simpsons έκανε πρεμιέρα κάποιες δεκαετίες αργότερα. Το 2013 το The Flinstones κατετάγη στην δεύτερη θέση ως το πιο επιτυχημένο κινούμενο σχέδιο για την τηλεόραση όλων των εποχών (μετά το The Simpsons).
Ιωάννης Σισμανόγλου

Βιογραφικό

Ο Ιωάννης Σισμανόγλου γεννήθηκε στην Άγκυρα. Όταν ήταν παιδί έχασε του γονείς του και σε ηλικία 14 ετών πήγε στην Νικομήδεια όπου δούλεψε κοντά σε συγγενείς του. Γύρω στο 1840 έφυγε από την Νικομήδεια και εγκαταστάθηκε στην Κωνσταντινούπολη όπου ασχολήθηκε με το εμπόριο, εξελίχθηκε σε μεγάλο επιχειρηματία και έλαβε τίτλους από την Οθωμανική Κυβέρνηση. Παρόλη την οικονομική καταστροφή που υπέστη λόγω του Ρωσοτουρκικού Πολέμου σιγά σιγά κατάφερε να ξαναδημιουργήσει την περιουσία του.
Είχε διοριστεί από τις οθωμανικές αρχές μέλος της «Επιτροπής της Δεκάτης» σκοπός της οποίας ήταν η είσπραξη του ομώνυμου φόρου. Απέκτησε μεγάλα κέρδη από τις τραπεζικές επιχειρήσεις με τις οποίες ασχολήθηκε και από μια βιομηχανία χρωμίου που είχε δημιουργήσει. Ενίσχυσε οικονομικά την «Επιτροπή της Ελληνικής Ορθοδόξου Κοινότητος» της Άγκυρας και με δικά του χρήματα ιδρύθηκε το πρώτο ελληνικό δημοτικό σχολείο στην πόλη. Επίσης ενίσχυσε οικονομικά την Ελληνική Κοινότητα Κωνσταντινουπόλεως και έκανε μεγάλη δωρεά για την ανίδρυση της Μεγάλης του Γένους Σχολής. Μετά το θάνατό του άφησε τεράστια περιουσία την οποία χρησιμοποιήσαν τα παιδιά του Αναστάσιος και Κωνσταντίνος σε δωρεές και κοινωφελή έργα.
Setra S 431 DT

Iστορικό

Το S 431 DT διαδέχτηκε το μοντέλο  S 328 DT. Το επόμενο μοντέλο θα είναι από την σειρά 500 και θα είναι το μοντέλο S 531 DT.

Χαρακτηριστικά

Τριαξωνικό διώροφο λεωφορείο της σειρά 400, έχει μήκος 13.89 μ, πλάτος 2.55 μ και ύψος 4 μ. Τα καθίσματα είναι από 78 μέχρι 83, αναλόγως με την έκδοση του μοντέλου, 3άστερη ή 4άστερη, ο κινητήρας είναι 375 kW και οι ίπποι μπορεί να είναι 510 hp. Οι εσωτερικές οθόνες είναι 12,1 ίντσες η μία και οι υπόλοιπες 5 από 6,4. Στη 4άστερη έκδοση πίσω από κάθε κάθισμα υπάρχει μία μικρή οθόνη.
Από το 2013, ο κινητήρας του S 431 DT είναι με τις προδιαγραφές του Euro 6.

Χρήση

Αυτός ο τύπος τουριστικού λεωφορείου χρησιμοποιείται από τουριστικές επιχειρήσεις, από εταιρείες δημόσιων συγκοινωνιών και σε λωρίδες HOV (λωρίδες όπου το όχημα πάει στο σιγά για τουριστικούς λόγους).
Κροκοδειλάκι

Ονομασίες

Άλλες ονομασίες περιλαμβάνουν τις σκούτζικας, σκουτζίκι, δράκος, κασιδιάρης, κουρκούταβλος (Ρόδος), κουρκουτάς (Κύπρος), κουρκούδιαλος (Κάλυμνος), κροκάς (Χάλκη), κορκόφιλας (Ικαρία).

Γεωγραφική κατανομή

Εξαπλώνεται στη Μικρά Ασία, στη Μέση Ανατολή, τη Β. Αφρική και την Κύπρο. Στην Ελλάδα απαντάται στους νομούς Θεσσαλονίκης και Χαλκιδικής, σε ορισμένα νησιά των Κυκλάδων (Μύκονος, Δήλος, Πάρος, Αντίπαρος, Νάξος κ.α.) και σε πολλά νησιά του Α. Αιγαίου (Σάμος, Λέσβος, Χίος, Ικαρία κ.α.) και των Δωδεκανήσων (Ρόδος, Κως, Νίσυρος, Λέρος, Σύμη, Τήλος, Καστελλόριζο).
Νεοχώρι Υπάτης Φθιώτιδας

Ιστορία

Το Νεοχώρι ιδρύθηκε επί Τουρκοκρατίας, από Σουλιώτες οι οποίοι έφτασαν καταδιωκόμενοι από τους Τούρκους στην Οίτη, γύρω στα 1600. Αποτέλεσε πυρήνα για τον απελευθερωτικό αγώνα, καθώς γύρω του υπήρχαν πολλά λημέρια αρματολών και κλεφτών. Κατά τη διάρκεια του Β' Παγκοσμίου Πολέμου κάηκε σχεδόν στο σύνολό του από τις δυνάμεις κατοχής, ως αντίποινα για βοήθεια που παρείχαν οι κάτοικοι στους αντάρτες. Μετά το πέρας του εμφυλίου και στα πλαίσια της γενικότερης οικονομικής ανάκαμψης της χώρας, άρχισε σταδιακή ανοικοδόμηση.

Οικονομία

Η οικονομία του χωριού βασιζόταν στην καλλιέργεια αγροτεμαχίων, τόσο εντός του χωριού, όσο και σε κοντινά οροπέδια. Παράλληλα σημαντική δραστηριότητα υπήρχε και στην κτηνοτροφία, με κοπάδια αιγοπροβάτων. Τα τελευταία χρόνια οι καλλιέργειες έχουν ουσιαστικά εξαφανιστεί, ενώ διατηρούνται ακόμα οι κτηνοτροφικές δραστηριότητες. Κατά τη διάρκεια του χειμώνα οι κάτοικοι εγκαταλείπουν το χωριό, καθώς τα κοπάδια μεταφέρονται στα πεδινά, λόγω ηπιότερων καιρικών συνθηκών.

Παράδοση

Οι σύνδεσμοι του Νεοχωρίου με την Ήπειρο είναι εμφανείς, τόσο από την παραδοσιακή γυναικεία φορεσιά από χοντρό μαλλί, που οι κάτοικοι ονομάζουν "κόκκινη φανέλα", όσο και από τον δημοτικό χορό "κλειστό", αλλά και από τα τραγούδια του χωριού, τα οποία μοιράζονται πλήθος στοιχείων με αυτά της ηπειρώτικης παράδοσης. Ο κλειστός παραδοσιακά χορευόταν μόνο από άνδρες, οι οποίοι τραγουδούσαν χωρίς συνοδεία οργάνων, στην πλατεία του χωριού. Τα τελευταία χρόνια στον χορό συμμετέχουν και γυναίκες. Αξιοσημείωτη είναι και η συλλογή τοπικών δημοτικών τραγουδιών, τα οποία διατηρούνται τόσο σε βιβλία για το χωριό και τις λαογραφικές παραδόσεις του, όσο και σε ηχητική μορφή, σε ηχογράφηση που έγινε με πρωτοβουλία των κατοίκων και εκδόθηκε σε δίσκο βινυλίου και cd.

Εκδηλώσεις

Στο Νεοχώρι οργανώνονται εορταστικές εκδηλώσεις στις 20 Ιουλίου στα πλαίσια του εορτασμού του Προφήτη Ηλία (υπάρχει αφιερωμένος ναός σε κοντινή κορυφή), αλλά και στις 26 Ιουλίου για τον εορτασμό της Αγίας Παρασκευής (υπάρχει ναός μέσα στο χωριό). Και στις δύο περιπτώσεις γίνεται λειτουργία στους αντίστοιχους ναούς, οι οποίοι συνήθως παραμένουν κλειστοί τον υπόλοιπο χρόνο (κύριος ναός του χωριού είναι αυτός του Αγίου Νικολάου, στην κεντρική πλατεία, ο οποίος χρονολογείται από το 1650). Στον εορτασμό του Προφήτη Ηλία συνήθως χορεύεται μετά τη λειτουργία ο κλειστός στην πλατεία του χωριού, από κατοίκους που φορούν παραδοσιακές φορεσιές, οι οποίοι αρκετές φορές συνοδεύονται και από το παραδοσιακό χορευτικό συγκρότημα των Λουτρών Υπάτης.
Μαύρα μάτια, μαύρα φρύδια

Ιστορία σύνθεσης

Κάποια στιγμή μες στο κομμάτι ακούγονται οι εξής φράσεις: Γεια σου Μάρκο μου, Καρούζο και Γεια σου, Ρούκουνα, Κεπούρα, τα ονόματα αυτά ανήκουν στον Ιταλό τενόρο Ενρίκο Καρούζο και στον Πολωνό, επίσης τενόρο, Γιαν Κεπούρα, αντιστοίχως.
Στο φως της μέρας

Πλοκή

Μετά από μια έκρηξη σε ένα υποθαλάσσιο τούνελ που προκλήθηκε από τοξικά απόβλήτα, οι επιζώντες παγιδεύονται στο τούνελ με ελάχιστα αποθέματα αέρα. Μόνη τους ελπίδα είναι ο Κιτ Λατούρα,ένας άντρας ο οποίος είναι διατεθειμένος να ρισκάρει τη ζωή του για τη δικιά τους.
Ειδικό ερασιτεχνικό πρωτάθλημα ποδοσφαίρου 1975

Στο Ερασιτεχνικό πρωτάθλημα ποδοσφαίρου Ελλάδος 1975 μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Πήραν μέρος συνολικά 49 ομάδες και διεξήχθη σε επτά ομίλους των 7 ομάδων. Οι πρωταθλητές των ομίλων ανέβηκαν στη Β΄ Εθνική.

7ος όμιλος

¹ Αγώνας κατάταξης: Βέροια, 2/7/1975: Ακρίτες Συκεών - Νίκη Πολυγύρου: 2-1.
² Αγώνας κατάταξης: Έδεσσα, 2/7/1975: Καμπανιακός Χαλάστρας - Πυρσός Γρεβενών: 0-0 (3-1 πέναλτι).
³ Αγώνας κατάταξης: Κοζάνη, 2/7/1975: Ρήγας Φεραίος - Π.Α.Ο. Κουφαλίων: 1-1 (5-4 πέναλτι).
Ιδιώνυμο έγκλημα

Με την ονομασία ιδιώνυμο έγκλημα σύμφωνα με το ελληνικό Ποινικό Δίκαιο χαρακτηρίζεται η άδικη πράξη εκείνη που δεν φέρει μεν τα βασικά χαρακτηριστικά εγκλήματος, αλλά τα τυπικά κάποιου άλλου βασικού αδικήματος. Συνηθέστερα πρόκειται για πράξη που αποτελεί απόπειρα ή κάποια προπαρασκευαστική ενέργεια βασικού αδικήματος, (εγκλήματος), που κολάζεται με ιδιαίτερη ποινή.
Τέτοιες περιπτώσεις ιδιωνύμων εγκλημάτων κατά τον ελληνικό Ποινικό Κώδικα (Π.Κ.) είναι η σύσταση και η συμμορία (κατά το άρθρο 187 του Π.Κ.), η υπαίτιος μέθη (κατά το άρθρο 193 του Π.Κ.), η συμμετοχή σε αυτοκτονία (κατά το άρθρο 301 του Π.Κ.), η συμπλοκή (κατά το άρθρο 313 του Π.Κ.), η ασέλγεια μεταξύ συγγενών (άρθρο 346 του Π.Κ.).

Επίσης υφίστανται και αδικήματα που δεν τιμωρούνται ως πράξεις αυτούσιες όπου αλλάζει η ονομασία τους λόγω ιδιαιτερότητας. Για παράδειγμα η κλοπή μεταξύ συγγενών κολάζεται με ελαφρότερη ποινή χαρακτηριζόμενη "υφαίρεση", ή όπως η υπεξαίρεση.
Ειδικότερα όμως ιδιώνυμο χαρακτηρίστηκε το αδίκημα της εφαρμογής ιδεών που αποσκοπούν στην δια βιαίων μέσων ανατροπή του κοινωνικού καθεστώτος όπως αυτό ορίστηκε από τον Ν.4229/1929.
Wubi

Περιορισμοί

Σε σύγκριση με μια συνηθισμένη εγκατάσταση, η εγκατάσταση Wubi αντιμετωπίζει κάποιους περιορισμούς. Δεν υποστηρίζεται η αδρανοποίηση (στο Ubuntu) και το σύστημα αρχείων είναι πιο ευάλωτο σε επανεκκινήσεις. Επίσης, εάν η μονάδα δίσκου των Windows δεν έχει αποπροσαρτηθεί σωστά (φαινόμενο που παρουσιάζεται λόγω κατάρρευσης των Windows ή απότομης διακοπής ρεύματος), το Ubuntu δεν θα μπορεί να φορτώσει τη μονάδα δίσκου εκκίνησης των Windows μέχρις ότου τα Windows ξεκινήσουν και κλείσουν με επιτυχία. Αν το σύστημα των Windows δεν μπορεί να επανεκκινηθεί μετά την κατάρρευση, ο χρήστης δεν θα μπορεί επίσης να ξεκινήσει το Ubuntu.
Βιάνωρ επιγραμματοποιός

Ο Βιάνωρ ήταν γραμματικός και επιγραμματοποιός από την Βιθυνία. Έζησε στις αρχές του Α΄ μ.Χ. αιώνα και περιλαμβανόταν στον Στέφανο του Φιλίππου. Σώζονται περί τα 21 επιγράμματά του, από τα πολύ καλά της Παλατινής Ανθολογίας.
Παναγία η ''Αγία Παρασκευή''

Παναγία η Αγία Παρασκευή είναι παράσταση της Παναγίας η οποία επιγράφεται η Αγία Παρασκευή.Εικονίζει την Παναγία η οποία θρηνεί τον Χριστό και προσωποποιεί την Μεγάλη Παρασκευή.

Η ονομασία

Πιστεύεται πως απεικονίζει την ομώνυμη αγία Παρασκευή. Εικονιζεται με το μαφόριο, ολόσωμη και κατ' ενώπιον. Φέρει και προβάλλει την Άκρα ταπείνωση. Όμως η Άκρα Ταπέινωση η οποία παριστάνει τον Ιησού νεκρό, όρθιο, εντός λαρνακοειδούς τάφου. Είναι το κύριο θέμα της Μεγάλης Παρασκευής. Μέχρι την Άλωση λιτανευόταν κατά τη Μεγάλη Παρασκευή ως σχετική εικόνα της ημέρας η θλιμένη Παναγία με τον Ιησού ως η Ακρα Ταπείνωσις. Επίσης η υμνολογία της Μεγάλης Παρασκευής παρουσιάζει την Παναγία ως συνομιλούσα και θρηνούσα με τον νεκρό Ιησού.Επίσης συλλιτανευόταν με τον Επιτάφιο όπως και αργότερα στη Ρωσική Εκκλησία. Επίσης η ημέρα του Πάθους ονομάζεται στα λειτουργικά βιβλία Αγία και Μεγάλη Παρασκευή. Από τις εικόνες με την Παναγία να θρηνεί τον Ιησού ως Άκρα Ταπείνωση και τις λειτουργικές εικόνες της Μεγάλης Παρασκευής με τα δύο αυτά πρόσωπα προέκειψε μια νέα σύνθεση σε μία εικόνα με την Θεοτόκο να κρατάει τιν Ιησού στα χέρια, την εικόνα του δηλαδή της Άκρας Ταπείνωσης. Η σύνθεση σε μία εικόνα εξυπηρετούσε την ταυτόχρονη προσκήνυση και των δυο ιερών προσώπων, του Ιησού και της Παναγίας, ενώ παρουσίαζε αδιάσπαστο το νόημα της ημέρας του Πάθους.
Ράχη Καραίικων Αχαΐας

Ιστορικά στοιχεία

Η Ράχη είναι σχετικά νέος οικισμός. Πριν το 1900 στην περιοχή υπήρχαν σκόρπιες κατοικίες· μετά το 1900 έγινε εγκατάσταση νέων κατοίκων από τα ορεινά χωριά των Καλαβρύτων. Το σημείο όπου κτίστηκε το χωριό είναι σε πλαγιά -ψηλότερα από τα άλλα της κοινότητας Καραίικων- και γι' αυτό ονομάστηκε Ράχη. Πρώτος οικιστής αναφέρεται ο Κώστας Κατσινάς από το Γομοστό. 
Το 1912 αποτέλεσε οικισμό της νεοσύστατης κοινότητας Καραίικων. Αναφέρεται πρώτη φορά σε απογραφή το 1920 με 21 κατοίκους, είχε 202 το 1940 και 207 το 1951. Είχε δημοτικό σχολείο από το 1930 έως το 1997 που έκλεισε λόγω έλλειψης μαθητών.

Λοιπά

Να μην συγχέεται με τη Ράχη Τριταίας.
Μάρι Μπόις

Πρώτα χρόνια

Γεννήθηκε στο Νταρτζίλινγκ της Ινδίας όπου οι γονείς της ήταν διακοπές για να ξεφύγουν από τη ζέστη των πεδιάδων κατά τη διάρκεια του καλοκαιριού. Ο πατέρας της, William H. Boyce, ήταν δικαστής στο ανώτατο δικαστήριο της Καλκούτας, τότε θεσμός της βρετανικής αυτοκρατορικής κυβέρνησης. Η μητέρα της Νόρα (το πατρικό της ήταν Gardiner) ήταν εγγονή του ιστορικού Samuel Rawson Gardiner.
Η Μπόις εκπαιδεύτηκε στο Γυμνάσιο του Γουίμπλεντον και στη συνέχεια στο Κολλέγιο Γυναικών του Cheltenham. Στο Newnham College του Πανεπιστημίου του Cambridge, σπούδασε αγγλικά, αρχαιολογία και ανθρωπολογία, αποφοίτησε με ένα διπλό πρώτο.
Έρικς Έσενβαλντς

Βιογραφία

Ο Έρικς Έσενβαλντς γεννήθηκε στο Πριεκούλε της Λετονίας (τότε αποτελούσε μέρος της Σοβιετικής Ένωσης ως Λετονική ΣΣΔ) το 1977. Σπούδασε στο Λετονικό Βαπτιστικό Θεολογικό Σεμινάριο (1995-1997) πριν την απόκτηση του μεταπτυχιακού διπλώματος στην σύνθεση (2004) από τη Λετονική Ακαδημία Μουσικής υπό την καθοδήγηση του Σέλγκα Μάντσε. Έκανε μαθήματα μάστερ με τον Μικαέλ Φινισσί, τον Κλάους Χούμπερ, τον Φιλίπ Μανουρί και τον Τζόναθαν Χάρβεϊ, μεταξύ άλλων. Από το 2002 έως το 2011 ήταν μέλος της Κρατικής Χορωδίας Λάτβιγια. Από την περίοδο 2011-2013 ήταν Κοινός Τύπος στις Δημιουργικές Τέχνες στο Κολέγιο Τρίνιτι στο Πανεπιστήμιο του Κέιμπριτζ.. Ο Έσενβαλντς έχει κερδίσει τρεις φορές το Μεγάλο Μουσικό Βραβείο της Λετονίας (2005, 2007 και 2015). Το 2006, το Διεθνές Βήμα Συνθετών του απένειμε το πρώτο βραβείο για το έργο του Ο Θρύλος των Περιτοιχισμένων-στη Γυναίκα. Ο Έσενβαλντς συνέθεσε τον επίσημο ύμνο για τους Παγκόσμιους Χορωδιακούς Αγώνες του 2014 κατά τη διάρκεια τη θητεία της Ρίγας ως Πολιτιστική Πρωτεύουσα της Ευρώπης για το 2014. Ο Έσενβαλντς διδάσκει στο Τμήμα Σύνθεσης της Λετονικής Ακαδημίας Μουσικής.